Un delinqüent, amb una cartera que acaba de sostreure a la línia 4. / ALBERT BERTRAN / RICARD CUGAT / FERRAN NADEU

Des del juliol de l'any 2011, quan es va posar en marxa el dispositiu conjunt de la Guàrdia Urbana de Barcelona i els Mossos d'Esquadra per vetllar per la seguretat ciutadana, les infraccions penals han experimentat un descens continuat. En concret, els fets delictius al metro, on les principals víctimes són turistes, han caigut un 32%.

En conjunt, els furts han disminuït un 34%, i han passat dels 26.310 comesos un any abans de l'inici del dispositiu als 17.156 registrats en el període del juliol del 2013 al juny passat. L'increment de la pressió policial ha suposat que en els últims tres anys els dos cossos policials han practicat 3.628 detencions, i hi ha hagut 7.134 denúncies. La meitat de les detencions s'han fet in fraganti.